open-index/open-wikipedia-markdown huggingface dataset:
Jacob Sann

**Jacob Sann** (født 30. oktober 1874 i Kristiania, død i august 1955) var en norsk maler, illustratør, radiokjendis og forfatter, kjent for sine fuglebøker og som plystrer av fuglesang.  Han var utdannet hos Harriet Backer, hos Christian Krohg og Erik Werenskiold, samt var i Paris en tid. Sann hadde en rekke utstillinger, deltakelser ved Høstutstillingen og var representert i Nasjonalgalleriet.  Han kåserte ofte på NRK radio og i Universitetets Aula. Hans kone var Ragnhild Olsen og de bodde tidvis i uthavnen Kjerringvik ved Martaholmen i Tjølling.

## Utgivelser
* *Vore venner smaafuglene : 32 fugleskisser med billeder* (1915). 
* *[[Ørn]]ene på Værøy i Lofoten* (Cappelen, 1925)
* *[[Bokfink]]en Caruso og vennene hans* (Gyldendal, 1933)
* *Gullfuglen, en eventyrlig historie fra fugleverdenen* (Gyldendal, 1940)
* *Småfugl året rundt: En kalender for fuglevenner* (Gyldendal, 1950). 
* *Fuglesangen, hvordan en kan lære å kjenne den. 30 fugler – sang og lokk* (Norli, 1951)

## Referanser
Ingvild Marie Lien

**Ingvild Marie Lien** er en norsk skuespiller. 

Lien er utdannet ved den britiske teaterskolen The Academy of Live and Recorded Arts (ALRA) i London. Hun har spilt i flere norske teaterstykker, blant andre Mari i *[[Marispelet|Marispelet ved Rjukanfossen]]* og Sal i *Shagaround*, og er stadig aktuell med sin monologforestilling *Hvordan Bli SuperHappy på 50 Minutter*. Hun har også spilt i flere filmer og TV-serier, blant andre *[[Varg Veum – Falne engler|Falne Engler]] * (2008), *[[5 løgner]]* (2007), *[[Lilyhammer]]* (2014), *[[Jordbrukerne]]* (2021), *Visning* (2021), *[[Kids in Crime]]* (2022), *Sigurd fåkke pult* sesong 3 og 4 (2021 og 2022), *[[Exit (TV-serie)|Exit]]* sesong 3 (2023) og *[[Ragnarok (TV-serie)|Ragnarok]]* sesong 3 (2023). Hun er også kampkoreograf og er sertifisert med Advanced Certificate i Stage Combat fra The British Academy of Dramatic Combat. Hun har koreografert for både film og scene. 

Lien er kunstnerisk leder og regissør i sitt teaterkompani Memento hvor hun har skrevet og regissert en rekke produksjoner. Hun har også regissert stykket *Kant - barnet og den store gåten* på Nordland Teater. 

## Referanser


## Eksterne lenker
* 
* Ingvild Marie Lien hos Haugesund Teater
* Ingvild Marie Lien hos Sceneweb
Korea Train Express

**Korea Train eXpress (KTX)** er en høyhastighetsbane i Sør-Korea. Banen forbinder byene Seoul, Busan og Mokpo, og opereres av Korail. Togets teknologi er basert på det franske TGV/LGV og kan oppnå en topphastighet på 350 km/t, men er regulert ned til 305 km/t for de originale togsettene KTX-I av sikkerhetsgrunner.

De nye togsettene, KTX-II er basert på HSR-350x utviklet i Sør-Korea, med en hastighet på over 350 km/t. Landet utvikler neste generasjons testtog, HEMU-400X som skal kunne gå over 400 km/t innen 2012.

Etter tolv års byggevirksomhet ble første del av KTX, Gyeongbulinja, som forbinder Seoul med Busan via Daejeon og Daegu samt Honamlinja, mellom Yongsan, Gwangju til Mokpo åpnet 31. mars 2004. 

Da første del av KTX åpnet i 2004 lå daglig passasjerantall på 70.900, eller en tredel av hva en planla for. Imidlertid har passasjertallet gradvis steget, og passerte 100.000 i desember 2005. Passasjer nr. hundre millioner ble fraktet etter 1116 dagers virksomhet. I 2007 gikk banen i balanse økonomisk sett. I 2009 lå antall daglige passasjerer fremdeles noe over 100.000, mens rekorden for en dag lå på 183.000 passasjerer, satt 26. januar 2009, dagen som også er koreansk nyttår.

:

## Eksterne lenker
*  Korea Train eXpress
*  Kart
*  JRTR 40: Transportation Revolution, the Korean High-Speed Railway
*  KTX: Visitseoul
Aleksander Šeliga

**Aleksander Šeliga** (født 1. februar 1980 i Celje) er en slovensk fotballspiller som spiller målvakt for den nederlandske fotball-klubben Sparta Rotterdam, i tillegg til å spille for det slovenske landslaget. 

Sommeren 2009 ble Šeliga testet av to andre fotball-klubber i Nederland. I 2007 ble Šeliga medlem av det slovenske landslaget. Han har tidligere spilt for NK Celje og Slavia Praha.

## Referanser


## Eksterne lenker
* 
*  Profil på Fifa World Cup 2010
Vince Grella

**Vince Grella** (født 5. oktober 1979 i Melbourne, Australia) er en australsk fotballspiller som for øyeblikket spiller for Melbourne Heart.

Han spiller klubbfotball på defensiv midtbane for fotballklubben Blackburn Rovers i den engelske Premier League, samtidig som han spiller på internasjonalt nivå for det australske landslaget under deres landskamper. Før han begynte å spille for Blackburn Rovers spilte Grella de fleste av sine fotballkamper for diverse klubber i Italia. 

Grella representerte den australske U-23S under Sommer-OL i 2000, men han ble mest kjent da han spilte under den internasjonale vennskapskampen mot England i 2003, som Australia vant 3-1. I november 2005 spilte Grella i World Cup play-off mot Uruguay, der klarte Australia å kvalifisere seg til VM i 2006 for første gang på 32 år. 
## Eksterne lenker
*
James Holland

**James Holland** (født 15. mai 1989) er en australsk fotballspiller som spiller for den østerrikske klubben  og for det australske landslaget. 

Holland var utnevnt til lagkaptein i NSW U-16 siden Qantas National Talent Identifikasjon VM i Parklea som var i 2005. 

I oktober 2007 signerte han en toårskontrakt med , til tross for hans interesse for hans hjemby-klubb og Newcastles rivaler Central Coast Mariners. 

James Holland hadde tidligere spilt under tre kamper for Central Coast Mariners i løpet A-League i 2006 før sesongen til Challenge Cup. Holland var en del av Newcastle Jets, da dette laget vant i A-League Grand Final i 2008 mot deres motstandere Central Coast Mariners. 

Den 11. januar 2009 fullførte den nederlandske fotballklubben AZ Alkmaar signeringen av den høyt rangerte australske midtbanespilleren for en overgangssum på $650 000 dollar (350 000 euro). 

Han fikk sin fulle debut for Australis landslag, da de spilte mot  i 2008, og han møtte  i en kamp den 23. mai 2008. Han spilte også under VM-kvalifiseringskampen mot  den 22. juni 2008.

## Referanser


## Eksterne lenker
*
Richard Garcia

**Richard Garcia** (født 4. september 1981 i Perth) er en australsk fotballtrener og tidligere fotballspiller. Han har tidligere spilt for både West Ham United FC, Leyton Orient FC (lån), Colchester United FC og Hull City AFC.

## Spillerkarriere
### West Ham United
Mens han studerte i Perth spilte han for FC Balcatta, en lokal klubb som holder til i Perth. Garcia var et produkt av det berømte West Ham United-ungdomsakademi, før han flyttet fra Australia til Storbritannia for å bli med på fotballaget «Hammers» i en alder av femten år, etter å ha blitt oppdaget av en britisk talentspeider.

Richard Garcia var en nøkkelspiller på dette laget da de blant annet vant FA Youth Cup og FA Premier Youth League-dobbel i 1998 og 1999-sesongen, der han totalt scoret åtte mål. Han signerte en proffkontrakt med West Ham i august 1999, før han ble lånt ut til det lokale fotballaget Leyton Orient i august 2000. Han spilte bare 16 ligakamper for West Ham før han signerte kontrakt med Colchester United i 2004.

### Colchester United
Garcia signerte en kontrakt med Colchester United i september 2004 for en ukjent overgangssum, og gjorde sin debut for laget samme måned mot motstanderen Swindon Town. Han fortsatte med å spille 30 kamper i 2004/2005-sesongen, der han til sammen scoret seks mål for Colchester United. Sesongen etter spilte Garcia en viktig rolle for å hjelpe klubben til en andreplass i League One og den senere opprykkingen til Football League Championship.

Garcias fotballsesong ble noe avkortet av en skade i kneet som oppstod i mars 2006, og som senere krevde en omfattende operasjon. Etter slutten av sesongen signerte Garcia en ny kontrakt med samme klubb. I august 2006 scoret han det første målet for Colchester i 2006-2007-sesongen i Championship under åpningskampen deres mot Birmingham City.

### Hull City
Til tross for tilbud om en ny avtale i Colchester valgte Garcia å signere en treårskontrakt med Hull City den 2. juli 2007. Han gjorde sin ligadebut for Hull City mot Plymouth Argyle i august 2007, og han scoret sitt aller første mål i den neste kampen i 3-0 seieren over Crewe Alexandra. Garcia returnerte til Premier League som en mer erfaren fotballspiller etter at Hull City sitt opprykk etter deres seier deres motstander Bristol City i mai 2008.

Den 31. juli 2009, ble det avslørt at Garcia hadde sprukne ligamenter i kneet og ville være ute av stand til å spille fotball i minst tre måneder. I et intervju med den australske avisen Sun Herald i april 2008, sa Garcia at han hadde store ambisjoner om å igjen spille for Australias landslag så snart skaden i kneet hans var i orden igjen, og han håpet at hans gode spillerstil for Hull City under deres opprykk til Premier League ville hjelpe ham til å oppnå denne drømmen. Selv om han har spilt for Hull City, har han uttalt at han støttet fotball-klubben Real Madrid.

## Referanser


## Eksterne lenker
*
Joshua Kennedy

**Joshua Blake Kennedy** (født 20. august 1982 i Wodonga i Victoria) er en australsk internasjonal fotballspiller som spiller spiss for det australske landslaget og for fotballklubben Nagoya Grampus. 

Den 11. januar 2008 annonserte den tyske Bundesliga-klubben Karlsruher SC signeringen av Joshua Kennedy for en hittil ukjent overgangssum. Han var under kontrakt til utgangen av juni 2011. Kennedy scoret fire mål på sine fem første kamper for denne klubben og ble tildelt mange godord for sine opptredener på banen. Den 17. juni 2009 signerte han for øvrig en kontrakt med Nagoya Grampus til 31. desember 2011. Kennedy scoret ett mål under sin debut-kamp for Nagoya Grampus.

I 1999 representerte Kennedy Australia i U17 VM og Young Socceroos i 2001 på U20 Youth World Cup i Argentina. Kennedy fikk sin første landskamp for det australske landslaget under en treningskamp i 2006 mot  forut for VM. Han gjorde seg bemerket i dette spillet med det ledene målet. Han kom inn som innbytter i Australias første VM 2006-spill, hvor Australia slo  3-1 ved å score tre mål for Australia i kampens siste åtte minutter. 

En skade forhindret Kennedy fra å delta i Australia for 2007 AFC Asian Cup. Men han ble det australske landslaget da de skulle spille mot  i en vennskapskamp den 11. september 2007. Den 6. februar 2008 scoret han sitt andre internasjonale mål mot  i VM.

Kennedy har giftet seg med australske nasjonale basketballspilleren Jacinta Hamilton. 

## Eksterne lenker
*
Samir Handanovič

**Samir Handanovič** (født 14. juli 1984) er en slovensk fotballspiller som fra den 30. juni 2023 er klubbløs. 

Handanovič startet sin karriere som fotballspiller hos klubben NK Domžale. Han signerte en kontrakt med klubben Udinese sommeren 2004. Han ble lånt ut til laget Treviso sommeren 2005, men i januar 2006, ble han byttet ut med Matteo Sereni til den italienske klubben Lazio.

Hans eldre fetter Jasmin Handanovič spilte for klubben FC Koper før han ble flyttet over til AC Mantova i 2007. De spiller begge på internasjonalt nivå som keepere for det slovenske landslaget.

## Referanser


## Eksterne lenker
*
Lazaros Khristodoulopoulos

**Lazaros Khristodoulopoulos** (gresk: Λάζαρος Χριστοδουλόπουλος; født 19. desember 1986) er en gresk fotballspiller som spiller for Aris Thessaloniki. 

Khristodoulopoulos regnes som en av de mest lovende unge fotballspillerne fra Hellas. Han er en av medlemmene av . Hans største styrke blir regnet for å være hans teknikk, fart og akselerasjon med ballen. Lazaros startet sin karriere som fotballspiller da han ble plukket opp av en talentspeider for klubben Omonoia Sindos i ung alder, og deretter spilte han for klubben Neapoli. Han ble hentet til klubben PAOK i 2004 før han skiftet til Panathinaikos i 2008.

Etter å ha spilt en imponerende sesong ble han kalt inn til det greske landslaget for første gang den 1. februar 2008 og gjorde sin fotball-debut i deres seier over  4 dager senere den 5. februar 2008. 

## Referanser


## Eksterne lenker
*
Bugatti EB218

**Bugatti EB218** var en konseptbil fra det franske bilmerket Bugatti, første gang presentert på bilutstillingen i Genève i 1999. Modellen er en firedørs coupé inspirert av Bugatti Royale fra 1920-tallet, med en akselavstand på 3 meter og en lengde på 5&nbsp;385 mm. Over taket går en langsgående profil, hentet fra Bugatti Atlantic, og modellen deler for øvrig en rekke designelementer med konseptbilen Bugatti EB112 fra 1993. EB218 ble designet av ItalDesign som Bugattis luksusmodell, men da VAG overtok Bugatti ble forslaget forkastet.

## Motor
Under panseret sitter en Volkswagen-designet W18-motor på 6,3 liter. Motoren er utstyrt med tre rekker à seks sylindre i en 60 graders vinkel, og er dermed helt ulik W16-motoren som brukes i Bugatti Veyron. Effekten er oppgitt til 555 hk og 650 Nm, nøyaktig det samme som konseptbilen EB118.

## Lignende modeller
* Bugatti EB112
* Bugatti EB118

## Eksterne lenker
* 

*
Dario Vidošić

**Dario Vidošić** (født 1987) er en australsk fotballspiller som spiller for klubben Arminia Bielefeld på lån fra den tyske klubben 1. FC Nürnberg, som er en del av det tyske Bundesliga. 

Vidošić sine foreldre flyttet til Australia fra Kroatia under Jugoslavia i 1988, da hans far Rado fikk et tilbud om å spille for den australske klubben Queensland Lions. Familien bosatte seg derfor i nærheten av Brisbane i Australia, hvor Dario vokste opp og gikk på Cavendish Road State High School. 

Dario Vidošić spilte med laget Queensland Lions fra 2004 og han deltok også i en nasjonal fotball-konkurranse for skolegutter. Han fikk et stipend til Australian Institute of Sport og trente i fotball -programmet før han ble med på det australske A-League, og signerte en toårskontrakt med Queensland Roar i begynnelsen av sesongen 2006-2007. 

I oktober 2006 ble Vidošić valgt inn i den australske U-20 troppen, kjent som Young Socceroos, og fortsatte med å konkurrere innen AFC Youth Championships i India i 2006. I februar 2007 spilte han for den australske U-23 laget, det Olyroos, i en OL-kvalifiseringskamp i Adelaide, scoret det 11. målet i Australias kamp mot over det kinesiske Taipei der Australia vant 11-0. 

## Eksterne lenker
* 
*
Hammartun skole

**Hammartun skole** er Lillehammers største og eldste skole. Skolen er både barne- og ungdomsskole. Den ble oppgradert og totalrenovert i 2006.

## Eksterne lenker
*
Smestad ungdomsskole

**Smestad ungdomsskole** er en av tre ungdomsskoler i Lillehammer. Skolen ligger på Smestadmoen, nord i Lillehammer. Smestad ungdomsskole har per 2025 ca. 300 elever og ca. 40 ansatte. Smestad ungdomsskole ble bygd i 1968. Elevene kommer fra Jørstadmoen og Nordre Ål. Skolen drifter Sundgården, som ligger idyllisk til ved Lågen.

## Referanser


## Eksterne lenker
*
Lillehammer videregående skole

**Lillehammer videregående skole** er en fylkeskommunal videregående skole i Lillehammer kommune i Innlandet. Skolen ble åpnet i 1849 og ligger midt i Lillehammer sentrum. Med sine cirka 1200 elever og 240 lærere, utgjør dette Lillehammers største skole. 

Skolen tilbyr studiespesialiserende utdanningsprogram studiespesialisering og kunst, design og arkitektur. Skolen har tilbud om de fleste programfag innenfor realfag, samfunnsfag, idrett (toppidrett fotball og breddeidrett), språk og økonomi. På skolen finner vi også linjene restaurant- og matfag, Informasjonsteknologi og medieproduksjon, og salg, service og reiseliv.

## Historie
Da skolen ble åpnet i 1849 holdt den til i Kjølstadgården, og het Lillehammer Middel og Realskole. Navnet ble endret til Lillehammer Lærde- og Realskole i 1854, og i 1858 etablerte skolen seg i nytt bygg midt i byen – dagens skole. Fra 1869 het den Lillehammer offentlige Skole for den høyere Allmenutdannelse.

Fra 1900 var navnet Lillehammer kommunale høyere Allmenskole, og fra 1950 Lillehammer interkommunale høyere Allmenskole. Fra 1964 til 1976 var navnet Lillehammer Gymnas, før skolen fikk dagens navn Lillehammer videregående skole. Som navneendringene viser har skolen opp gjennom historien vært kommunal, statlig, interkommunal og fylkeskommunal.

Fra 1. januar 2016 består Lillehammer videregående skole av to sidestilte avdelinger, sør og nord (tidligere Vargstad videregående skole). Sør-avdelingen utgjør sammen med Vinstra videregående skole de to eldste studieforberedende utdanningsinstitusjonene i Gudbrandsdalen.

## Rektorer
* 2023–: Tore Simensen
* 2018–2023: Terje Storbakken
* 2000–2018: Torbjørn Ljones

## Litteratur
* 

## Referanser


## Eksterne lenker
* 
* Lillehammer videregående skoles arkiver avlevert, Fylkesarkivet i Oppland (besøkt 1. april 2014)
Liafoss kraftverk

**Liafoss kraftverk** er det nest øverste av totalt fire vannkraftverk i Opløvassdraget. 

Kraftverket henter vann fra Liavatnet som er oppdemt. Vannet fra Liavatnet kommer igjen fra de store magasinene Storvatnet og Mjøsundvatnet (via Liavatn kraftverk). Etter at vannet har passert Liafoss kraftverk renner det videre ut i Liavasselva til dammen til Ulefoss kraftverk.

Installert effekt er 2,9 MW fra en francisturbin. Årsproduksjon er 25 GWh.

Kraftverket ble modernisert med ny turbin i 2003. 

Kraftverkene i Opløvassdraget er
* Liavatn kraftverk
* Liafoss kraftverk
* Ulefoss kraftverk
* Salsbruket kraftverk

## Referanser


## Kilder
* 
* NVE vannkraftdatabase
* Collett.no 
* Spetals Verk
Liavatn kraftverk

**Liavatn kraftverk** er det øverste av fire vannkraftverk i Opløvassdraget. 

Liavatn kraftverk utnytter fallhøyden fra Mjosundvatnet. Mjosundvatnet er oppdemt og vatnet føres i rør og tunneler forbi Hustjønna og til Liavatn kraftverk og deretter ut i Liavatnet. På sin ferd videre ut mot havet går vannet gjennom tre kraftverk til.

Installert effekt er 1,8 MW. Årsproduksjon er 9,8 GWh.

De fire kraftverkene i Opløvassdraget er 
* Liavatn kraftverk
* Liafoss kraftverk
* Ulefoss kraftverk
* Salsbruket kraftverk

## Referanser


## Kilder
* 
* NVE vannkraftdatabase
* Collett.no (arkiv)
Ulefoss kraftverk (Opløvassdraget)

**Ulefoss kraftverk (Opløvassdraget)** er det nest nederste av fire vannkraftverk i Opløvassdraget. 

Kraftverket henter vann fra en dam i Liavasselva. Vannet renner videre ut i Opløelva.

Installert effekt er 2,1 MW. Årsproduksjon er 15,4 GWh.

De fire kraftverkene i Opløvassdraget er:
* Liavatn kraftverk
* Liafoss kraftverk
* Ulefoss kraftverk
* Salsbruket kraftverk

## Referanser


## Kilder
* 
* NVE vannkraftdatabase
* Collett.no (arkiv)
Vargtass

**Vargtass** er en alkoholholdig drikk av finsk-svensk opphav, laget av vodka blandet med  tranebær.

## Referanser
Åretta ungdomsskole

**Åretta ungdomsskole** er en ungdomsskole på Søre Ål i Lillehammer. Skolen hadde 349 elever i 2017–18.

Elevene kommer fra Røyslimoen skole, Søre Ål skole, Vingrom skole og Vingar skole.

## Referanser




## Eksterne lenker
* 
* Elevenes skoleavis
Roy Mangersnes

**Roy Mangersnes** (født 1978) er en norsk naturfotograf, bosatt i Sandnes. 

Mangersnes har studert biologi ved NTNU. Han er leder av foreningen Norske Naturfotografer, og tilknyttet bildebyrået Samfoto med arkivbilder i NTB scanpix' bildebase. Han er også med i Nature Picture Library.

## Bibliografi
* *Eksotiske Rogaland* (2006) 
* *Kjør. Et fristed for fugl og sel. A heaven for birds and seals* (sammen med Gunnar Henriksen) (2009) 
* *Mosvatnet og Stokkavatnet – en guide til fugler og dyr* (2011) 

## Utmerkelser
* 2006: Vinner i Årets naturfotograf, bladet Villmarksliv.
* 2008: Vinner i kategorien *Verdens fugler* i International Wildbird Photographer .
* 2009: Andreplass i kategorien *Landskap* i GDT European Wildlife Photographer of the Year.
* 2010: Hederlig omtale i kategorien *Naturens studio* i GDT European Wildlife Photographer of the Year.
* 2010: Hederlig omtale i kategorien *Dyreportretter* i BBC Wildlife Photogographer of the Year.
* 2011: Hederlig omtale i kategorien *Dyrs adferd – fugl* i BBC Wildlife Photogographer of the Year.
Salsbruket kraftverk

**Salsbruket kraftverk** er det nederste av fire vannkraftverk i Opløvassdraget. Det ligger på Salsbruket i Nærøy kommune i Trøndelag. 

Kraftverkene ble bygget for å levere kraft til Salbrukets tresliperi. Etter at fabrikken brant ned i 1985 leveres i dag mesteparten av kraften til kraftmarkedet. Salsbruket kraftverk utnytter fallhøyden fra dammen i Opløelva.

Installert effekt er 1,5 MW. Årsproduksjon er 11 GWh.

De fire kraftverkene i Opløvassdraget er:
* Liavatn kraftverk
* Liafoss kraftverk
* Ulefoss kraftverk
* Salsbruket kraftverk

## Referanser


## Kilder
* 
* NVE vannkraftdatabase
* Collett.no (arkiv)

## Eksterne lenker
Salsbrukets tresliperi i brann (arkiv)
Oldenborg Idrætsselskab

**Oldenborg Idrætsselskab** er et idrettslag med base i Oslo, men de fleste av spillerne kommer ikke fra Oslo. Klubben drives kun på dugnadsbasis. 

Oldenborg er en klubb som drives på bakgrunn av kristne verdier. Klubbens motto er «Alt makter jeg i Ham som gjør meg sterk» (Fil. 4,13), og dette sitatet er også en del av klubbsymbolet, der det gamle kristne fiskesymbolet har en sentral plass.

Klubben ble opprettet av studenter ved Det teologiske menighetsfakultet i 1999 og er aktiv innen volleyball, fotball, futsal og håndball. 

## Volleyball

Klubben har dame- og herrelag fra 1. og 5. divisjon.

### Tabell 1. divisjon menn 2024/25

### Tabell 1. divisjon menn 2023/24

## Fotball

Oldenborg har per april 2023 følgende fotballag:
* Menn senior A, 4. divisjon
* Menn senior B, 8. divisjon
* Menn senior C, 9. divisjon
* Menn senior D, 10. divisjon
* Kvinner senior A, 5. divisjon

Samt menn senior A, 1. divisjon i futsal.

Oldenborg fotball har ingen fast hjemmestadion, men har tidligere spilt sine hjemmekamper på Frogner Stadion. I nyere tid brukes Veitvet Stadion hyppig, men hjemmekampene kan foregå på flere forskjellige baner i Oslo. 

I Norgesmesterskapet i fotball for herrer 2010 spilte klubben mot Kongsvinger i første runde og tapte 0-1. Året etter spilte de mot Vålerenga i første runde og tapte 1-12.

### Tabell 4. divisjon menn

## Supporterklubb
Klubben har også en egen supporterklubb, *Gyldenløvene*, med om lag 100 medlemmer.

## Kilder
*Alf Gjøsund: *Takler uten besvergelser* Artikkel i Vårt Land onsdag 12. mai 2010 side 14-15

## Eksterne lenker
* 
*  Oldenborg 2
*  Oldenborg 3
*  Oldenborgdamene
*  Oldenborg Volleyball
Arkitekturåret 1905

## Bygninger
* Euville City Hall, in Euville, France, is designed by Georges Biet and Eugène Vallin, with stained glass by Jacques Gruber.
* Stoclet palasset, Brussel av Josef Hoffmann.
* Berliner Dom i Berlin, Tyskland fullføres.
* Darwin D. Martin House fullføres i Buffalo, New York av Frank Lloyd Wright
* Laranjeiras fotballstadion i Rio de Janeiro, Brasil - hjemmebanen til laget Fluminense
* Moneta House, en argentinsk meteorologistasjonen med et magnetisk observatorium bygget på Laurie Island i Antarktis

## Hendelser
* Dannelsen av Dresden Die Brücke ekspresjonistiske arkitekturbevegelse.

## Priser
* Neuhausenske pris – Helge Bojsen-Møller for *Et Frøkenkloster* 
* Royal Gold Medal – Aston Webb
* Prix de Rome – Camille Lefèvre

## Fødsler
* 22. januar – Karola Bloch, polsktysk arkitekt, sosialist og feminist (død 1994)
* 3. februar – Hermann Henselmann, tysk arkitekt (død 1995)
* 19. mars – Albert Speer, tysk arkitekt og rustningsminister i Adolf Hitlers regjering (død 1981)
* 13. april – Bernard Rudofsky, amerikansk forfatter og arkitekt (død 1988)
* 25. mai – Nils Ahrbom, svensk arkitekt (død 1997)
* 24. juni – Michael Scott, irsk arkitekt (død 1989)
* 12. august – Louis Arretche, fransk arkitekt (død 1991) 
* 18. september – Robert Kramreiter-Klein, østerriksk arkitekt (død 1965)
* 17. oktober – Franco Albini, italiensk arkitekt (død 1977)
* André Minangoy, fransk arkitekt (død 1985)

## Dødsfall

|-
|Mars
| 9. || Ludvig Fenger ||  || arkitekt ||align=center|71 ||align=center|1833 ||

|Juli
|24. || Adolf Cluss ||  || arkitekt ||align=center| ||align=center|1825 ||
|-
|rowspan=2|August
| 22. || Alfred Waterhouse ||  || arkitekt ||align=center| ||align=center|1830 ||
|-
| 24. || Fritz Koch ||  || arkitekt ||align=center| ||align=center|1857 ||
|}
## Bildegalleri

Ludvig_Peter_Fenger.jpg|Ludvig Fenger(1833–1905)


## Referanser
Verneombud

**Verneombud** er en valgt person, ombud, i en bedrift eller organisasjon som skal se til at virksomheten ivaretar arbeidstakernes sikkerhet, helse og velferd i tråd med arbeidsmiljøloven. Alle bedrifter som har ansatte skal ha et verneombud, men det kan gjøres unntak for mindre bedrifter. Arbeidstilsynet er kontroll og klageinstans for å sikre at bedriftene følger kravene i arbeidsmiljøloven. Verneombudet har rett til å stanse farlig arbeid, dvs om det foreligger umiddelbar fare for liv eller helse. Mens tillitsvalgte står i en interessekonflikt med ledelsen, virker verneombudet mot et felles mål som gjelder alle parter i arbeidslivet.

## Referanser
Notre-Dame de Reims

**Notre-Dame de Reims** (fransk for *[[Jomfru Maria|Vår frue]] av Reims*) er den romersk-katolske katedralen i Reims, bygget i gotisk stil. Den er en av Frankrikes største katedraler, og er særlig kjent for sin rikt utsmykkede fasade. Katedralen var inntil 1825 kroningskirke, hvor Frankrikes konger ble kronet. Som katedral er den idag setet til erkebiskopen av Reims.

## Historien

Kirken er bygget på samme sted som en eldre kirke, ødelagt av brann i 1211. Denne ble i sin tur bygd på samme sted som basilikaen hvor Klodvig I ble døpt av Sankt Remigius, biskop av Reims, i året 496. Den første basilikaen var reist på samme sted som byens romerske bad. 

Kirkebygget ble for det meste utført på 1200-tallet, men ikke uten stridigheter og pengemangel. Den siste delen av taket kom ikke på plass før i 1299, da kongen innførte en særskatt for å finansiere byggingen. Vestfronten ble fullført på 1300-tallet; med tanke på kirkens enhetlige uttrykk må denne byggefasen også vært gjort med utgangspunkt i planer fra den første anleggsperioden. 

Navnene på katedralens fire arkitekter eller byggeledere er kjent fra en labyrint i kirkegulvet: Jean d’Orbais, Jean le Loup, Gaucher de Reims og Bernard de Soissons. Labyrinten ble ødelagt i 1779, men er kjent fra eldre tegninger. Navngivningen tolkes som et tegn på at arkitektenes status var økende.

En restaurering ble påbegynt i 1875. I 1991 ble katedralen oppført på UNESCOs verdensarvliste.

## Bygget

Hver av tårnene er 81 m høye, men var opprinnelig planlagt å bli 120 m høye. Kirkeskipet har en innvendig lengde på 138,75 m, og en største indre høyde på 38 m. 

Hver av de tre inngangene på vestfronten er viet til en helgen. Midtinngangen er viet til jomfru Maria, siden det er hennes navnekirke. Over midtinngangen er et rosevindu innebygget i en egen portal. Vestfronten viser ellers skulpturer av konger som er kronet her. Sideskipene har egne skulpturfronter. På nordsiden kirkens biskoper, dommens dag og Kristus. På Sørfronten apostler og profeter. 

Kirkens historiske gjenstander omfatter en billedvev fra 1500-tallet som viser Marias liv, dette er nå utstilt i Tau-palasset, den tidligere bispeboligen. Den «Sainte Ampoule» som ble brukt ved kroningene ble knust i 1793 av revolusjonsregimet. I forbindelse med kroningen i 1825 ble fragmenter fra denne samlet og montert på en ny; som nå også befinner seg i Tau-palasset. 

## Eksterne lenker
* 
*  Cathedrale-reims.com
* kunsthistorie.com Bilder fra Reims
Anders Hornslien

**Anders Hornslien** (født 1970) er en norsk tidligere politiker (Ap) og leder i AUF i Oslo 1991–1993, medlem av Oslo bystyre 1991–1993 og leder i Europeisk Ungdom 1993–1996. I denne perioden ble han en av de sentrale aktørene i den såkalte AUF-saken hvor det ble jukset med medlemslistene for å generere høyere statsstøtte til organisasjonen. Han ble senere dømt til 5 måneder fengsel for dette.

Hornslien var vararepresentant til Stortinget fra Oslo i periodene 1993–1997 og 1997–2001 og møtte fast for statsrådene Bjørn Tore Godal og Jens Stoltenberg 1993–1997 og 2000–2001.

Etter at han forlot politikken jobbet han noen år som journalist, programleder og korrespondent for TV og radio, henholdsvis Metropol TV og Kanal 24. I 2006 flyttet han til Roma.

Hornslien er åpent homofil, og var verdens første parlamentsmedlem til å inngå homofilt partnerskap i 1996 med tidligere statssekretær og partifelle Vidar Ovesen. For dette har han også opplevd trakassering. 

I mars 2014 ga Hornslien ut boka *Roma - 100 unike opplevelser* på Kagge Forlag. En personlig Roma-bok med 100 anbefalinger basert på at Hornslien har bodd i Roma i åtte år. Boka lå fire uker på bestselgerlistene i 2014. Han er siden 2009 partner i selskapet *Italian Escape* som driver firma- og gruppeturer og guidede tematurer i Italia.

## Referanser


## Eksterne lenker
* 
*
Julius Fritzner

**Julius Christopher Fritzner** (født 28. desember 1828 i Skjeberg i Østfold, død 12. februar 1882 i Kristiania) var en norsk konditor og hotelleier.

Julius Fritzner grunnla Grand Hotel i Christiania i 1874. Han gjorde Grand til byens fremste hotell og restaurant.

Restaurant Julius Fritzner er en restaurant i dagens Grand Hotel som har fått sitt navn fra hotellets grunnlegger. 

## Referanser


## Eksterne lenker
* Julius Fritzner  hos Grand Hotel
El Salvador under Sommer-OL 2000

**El Salvador under Sommer-OL 2000**. Åtte sportsutøvere, fire menn og fire kvinner fra El Salvador deltok i seks sporter, bueskyting, judo, skyting, svømming, sykling og vektløfting under Sommer-OL 2000 i Sydney. Det var sjuende gangen som El Salvador deltok i et sommer-OL, de vant ikke noen medaljer.

## Medaljer

## Eksterne lenker
* Resultater og profilside  på sports-reference.com
Mama from the Train

**«Mama from the Train»** (også kjent som «Mama from the Train, A Kiss, A Kiss») er en amerikansk populærmusikksang med melodi og tekst av Irving Gordon. Den ble publisert i 1956.

Sangen handler om minnene om en nå avdød mor, hvis Pennsylvania Dutch-influerte engelsk avstedkommer lystige uttrykk.

Den best kjente versjonen ble spilt inn på plate av Patti Page. Innspillingen ble utgitt av Mercury Records med katalognummer 70971.

Tittelen, som trykket på notearket, «Mama from the Train (A Kiss, A Kiss)», og den første linjen i refrenget, *«Throw Mama from the train, a kiss, a kiss»*, har gitt inspirasjon til følgende:

*Homer and Jethro, en countrymusikkkomedieduo, har spilt inn en versjon av denne sangen på plate som innbefattet linjen *«Throw Mama from the train, but quick, quick»*. Den ble utgitt på LP-platen *Songs to Tickle Your Funny Bone* (RCA Camden CAS&nbsp;948) i 1966.
*I New York City i 1950-årene hadde jødiske gatehandlere som solgte knish i nærheten av tunnelbanestasjonene skilt som vitset med *«Throw Mama from the train, a knish, a knish – don't leave her hungry behind»*.
*I 1987 spilte Danny De Vito og Billy Crystal i den sorte komedien, *[[Kast mamma av toget]]* (*Throw Mama from the Train*), som også var inspirert av Alfred Hitchcocks *[[Farlig reisefølge]]* (*Strangers on a Train*) fra 1951.

## Norsk versjon
Jacob Hjelte har skrevet en norsk tekst. På norsk bærer den tittelen «Hvor du enn i verden drar».

### Innspilling
*Nora Brockstedt, Arvid Sundins orkester. Utgitt på 78-platen RCA NA&nbsp;1091 i 1957.

## Listeplasseringer

## Referanser
Silje Karine Muotka

**Silje Karine Muotka** (samisk: **Elle-Rávnná Eli Silje Karine**, født 1975) fra Nesseby er en norsk samisk politiker som fra 21. oktober 2021 er sametingspresident i Norge. Hun er bosatt i Alta, og representerer partiet Norske Samers Riksforbund.

## Utdannelse og yrkesliv
Muotka har utdannelse i juss og kulturkunnskap fra Universitetet i Tromsø – Norges arktiske universitet, og masteremner i organisasjon og ledelse fra Handelshøgskolen i Bodø.

Hun er bosatt i Alta og er prosjektleder ved Universitetet i Tromsø. Hun er gift og har to barn.

## Politisk virke
Muotka har siden ungdomstiden vært engasjert i samepolitiske spørsmål og har fra 1990-tallet hatt ulike verv i samiske organisasjoner.  

Hun ble første gang valgt inn i Sametinget i 2009, fra Nordre valgkrets. Hun ble gjenvalgt i Sametingsvalget 2013, og gjenvalgt på nytt i 2017 og 2021.  

Muotka var medlem av Sametingsrådet fra 2013 til 2021. Da Muotka første gang tok plass i Sametingsrådet med ansvar for blant annet næring og utdanningssaker, overtok Inger Elin Utsi hennes plass på Sametinget, som hennes vararepresentant. I sametingsvalget i 2017 ble Muotka valgt inn igjen, og NSR fikk inn to representanter i Nordre valgkrets da også advokat Nils Mikkelsen Utsi kom inn. Muotka ble valgt til sametingsrådet for flertallsposisjonen i Muohtačálmmit-samarbeidet. Ansvarsområder er næring, areal, miljøsaker og regionalpolitikk. 

Etter sametingsvalget 2021 ble hun valgt til sametingspresident. 

## Verv

### Verv i Sametinget
* 2009–2013: Sametingsrepresentant; leder av Sametingets oppvekst-, omsorg- og utdanningskomité
* 2013–: Sametingsrepresentant; medlem av Sametingsrådet
* 2021–: Sametingspresident

### Andre verv
* 1995–1998 Leder for Norske Samers Riksforbund, ungdomsutvalget
* 1996–1999 Medlem i styret for Senter for samiske studer, Universitetet i Tromsø
* 2004–2005 Leder for Tromsø Sameforening
* 2006–2008 Leder for Norske Samers Riksforbund
* 2008–2013 Styremedlem for Finnmarksløpet
* 2012–2013 Styreleder for Alttá sámiid searvi

## Referanser


## Eksterne lenker
* 
* Sametinget - Silje Karine Muotka
Tan Dun

**Tan Dun** (kinesisk: 谭盾, pinyin: *Tán Dùn*, født 18. august 1957 i Si Mao i Changsha i provinsen Hunan i Folkerepublikken Kina) er en kinesisk komponist bosatt i New York City. 

Hans komposisjoner sammenknytter klassiske og moderne musikkelementer og binder sammen asiatiske med europeiske musikkretninger. Ved siden av orkestermusikk komponerer han operaer og filmmusikk.

I 1992–1996 oppstod hans første opera *Marco Polo*, som ble høyt rost av kritikere, og så fulgte i 1998 operaen *Peony Pavilion* uroppført under regi av Peter Sellars I 2006 kom operaen *The First Emperor*, uroppført under James Levine meds Plácido Domingo i tittelrollen, i New Yorks Metropolitan Opera.

Han er også kjent for å ha komponert musikken til filmene *[[Crouching Tiger, Hidden Dragon]]* og *[[Hero (film, 2002)|Hero]]*, hvorav den førstnevnte gav ham en Oscar for beste filmmusikk.

## Referanser

## Eksterne lenker
* 
* 
*
Afghanistan under Sommer-OL 2004

**Afghanistan under Sommer-OL 2004**. Tre mannlige og to kvinnelige sportsutøvere fra Afghanistan deltok i fire sporter, boksing, judo, friidrett og bryting under Sommer-OL 2004 i Athen. De vant ikke noen medaljer.

## Medaljer

## Kilder
* Resultater og profilside  på sports-reference.com
Elderson Echiéjilé

**Uwa Elderson Echiéjilé** (født 20. januar 1988) er en nigeriansk fotballspiller som for tiden er klubbløs.

Han begynte på sin karriere som fotballspiller sammen med Pepsi Football Academy. 

## Landslaget
Han var medlem av Nigeria U-20 laget under FIFA U-20 VM i 2007 som foregikk i Canada og han spilte fem kamper sammen med dem, men han scoret kun ett eneste mål.

Han ble tatt ut i s tropp til VM i fotball 2018 i Russland.

## Referanser


## Eksterne lenker
*
Geng Biao

**Geng Biao** (kinesisk: 耿飚; pinyin: *Gěng Biāo*, født 26. august 1909 i Liling i provinsen Hunan i Kina, død 23. juni 2000 i Beijing) var en kinesisk politiker og diplomat.

## Liv og virke
Geng Biao ble medlem av Kinas kommunistiske ungdomsforbund i 1925 og prøvde forgjeves å skape en protestbevegelse blant gruvearbeidere i Hunan. I september 1930 vervet han seg i Den røde armé og fire år senere deltok han på den lange marsjen. 

Under annen sino-japanske krig var han politisk kommissar i en enhet av i Åttende rutearmé, og denne enheten inntok den østre del av Gansu-provinsen.

Etter krigsslutt deltok han i meglingsforsøkene med Kuomintang, og etter at den kinesiske borgerkrig utbrøt i  1946 gikk han tilbake til sin enhet og deltok i erobringen av Taiyuan.

Da Folkerepublikken Kina ble grunnlagt ble han utsett til Kinas ambassadør i Sverige samt minister i Danmark og Finland. Han ble senere ambassadør i Pakistan, Burma og Albania.

Den 6. oktober 1976 ble han beordret til å ta kontroll over TV- og radiostasjonene i Beijing for å underlette arresteringen av Firerbanden. Den 23. januar 1977 ble han formelt utnevnt til sjef for den sentrale partiledningens såkalte femmannsgruppe med ansvar for den nasjonale propagandasektoren. Denne post innehadde han frem til gruppen ble oppløst i 1978, da partiets sentrale propagandadepartement ble gjenopprettet etter å ha blitt avskaffet som institusjon ved kulturrevolusjonens begynnelse i 1966. I og med dette ble Geng da beskikket til sjef (med ministers rang) for kommunistpartiets sentrale departement for internasjonale kontakter. I 1978 ble han utsett til visestatsminister i Statsrådet med ansvar for utenrikspolitikk, den militære industri, den sivile luftfart og turisme. I januar ble han medlem av den sentrale militærkommisjon.

I 1981 ble han Kinas forsvarsminister, og ble statsråd det følgende år. I 1983 ble han viseordfører for Den nasjonale folkekongressens stående komité.

## Referanser
Granville Bantock

**Granville Ransome Bantock** (født 7. august 1868 i London, død 16. oktober 1946) var en britisk komponist og dirigent.

Bantock studerte komposisjon under Frederick Corder ved Royal Academy of Music i London. I 1908 etterfulgte Bantock Edward Elgar som *professor of music* ved University of Birmingham, en stilling han beholdt fram til 1934. I tillegg til musikk for orkester, klaver og kor, skrev Bantock musikk for brassband – en type musikkorps han var særlig begeistret for.

## Utvalgte verker for brassband
* *Prometheus Unbound*
* *King Lear*
* *Orion*
* *The Frogs*
* *Kublah Kahn*

## Trivia
Jean Sibelius' tredje symfoni ble tilegnet Granville Bantock.

## Referanser


## Eksterne lenker
* 
* 
* 
*  musicweb-international.com – ''A Brief Introduction to the Life and Work of Sir Granville Bantock'' – Vincent Budd
Afghanistan under Sommer-OL 2008

**Afghanistan under Sommer-OL 2008**. Fire sportsutøvere, tre menn og én kvinne fra Afghanistan deltok i to sporter, friidrett og taekwondo under Sommer-OL 2008 i Beijing. Afghanistan kom på delt 80.-plass med en bronsemedalje, det var forøvrig nasjonens første olympiske medalje. Taekwondoutøveren Nesar Ahmad Bahave var landets flaggbærer under åpningsseremonien. 

## Medaljer

## Medaljevinnerne

## Friidrett

## Taekwondo

**Menn**

## Kilder
* Resultater og profilside  på sports-reference.com
Albania under Sommer-OL 2000

**Albania under Sommer-OL 2000**. Fire sportsutøvere, to menn og to kvinner, fra Albania deltok i tre grener, friidrett, skyting og vektløfting under Sommer-OL 2000 i Sydney. Det var fjerde gangen Albania deltok i et sommer-OL, de vant ingen medaljer.

## Medaljer

## Eksterne lenker
* Albania at the 2000 Sydney Summer Games  på Sports-Reference.com
Trond Are Anti

**Trond Are Anti** (født 7. desember 1973) er en norsk samisk politiker som er nestleder i Norske Samers Riksforbund og sametingsrepresentant fra Østre valgkrets i perioden 2009-2013, der han er medlem i oppvekst-, omsorg- og utdanningskomiteen. Han er også kommunestyremedlem i Tana kommune for Samefolkets parti. Han er en av syv representanter fra Sametinget i Samisk parlamentarisk råd.

Anti er bosatt i Polmak i Tana kommune og er rektor på Sameskolen i Tana. Som utdanning har han 4-årig lærerutdanning og hovedfag i samisk (cand.philol).

Han var andrekandidat på valglista til NSR/Samefolkets parti i Østre valgkrets ved sametingsvalget i 2009.

Han er gift og har tre barn. 

## Referanser


## Eksterne lenker
* Profil på Sametinget
* Presentasjon av Trond Are Anti på nettsiden til NRK Sámi Radio
* Presentasjon av Trond Are Anti på nettsiden til NSR
Albania under Sommer-OL 2004

**Albania under Sommer-OL 2004**. Sju sportsutøvere, fem menn og to kvinner, fra Albania deltok i fire sporter, bryting, friidrett, svømming og vektløfting under Sommer-OL 2004 i Athen. Det var femte gangen Albania deltok i et sommer-OL, de vant ikke noen medaljer. Friidrettsutøveren Klodiana Shala var Albanias flaggbærer under åpningsseremonien.

## Medaljer

## Eksterne lenker
* Albania at the 2004 Athina Summer Games  på Sports-Reference.com
Albania under Sommer-OL 2008

**Albania under Sommer-OL 2008**. Elleve sportsutøvere, sju menn og fire kvinner, fra Albania deltok i seks sporter, bryting, judo, friidrett, svømming, skyting og vektløfting under Sommer-OL 2008 i Beijing. Det var sjette gangen Albania deltok i et sommer-OL, de vant ikke noen medaljer. Bryteren Sahit Prizreni var Albanias flaggbærer under åpningsseremonien.
 
## Medaljer

## Friidrett

;Men

;Women

## Judo

;Men

## Skyting

;Women

## Svømming

## Vektløfting

## Bryting

;Men

## Eksterne lenker
* Albania at the 2008 Beijing Summer Games  på Sports-Reference.com
Christians kirke (København)

**Christians kirke** er en kirke som ligger på Strandgade på Christianshavn i København. Kirken ble oppført i perioden 1754&ndash;1759 og het opprinnelig *Frederiks tyske kirke*, ettersom den i mange år var kirke for den tyske menigheten i København. Kirken skiftet navn i 1901.

Frederiks tyske kirke ble bygget av den tyske menigheten. Menigheten holdt i mange år til i Vor Frelsers kirke inntil det ble søkt Christian VI om tillatelse til å få bygge egen kirke på Christianshavn. Kongen ga dem tomten ved enden av Strandgade og insisterte på at kirken i utstyr og plassering skulle være etter kongens ønsker. Samtidig ga han tillatelse til at det kunne opprettes et lotteri for å gi økonomisk grunnlag for byggingen. På folkemunne har kirken derfor blitt kalt «Lotterikirken». 

Kirken ble brukt av Københavns tyske menighet inntil den ble nedlagt i 1886. Fra 1901 har kirken vært sognekirke for Christians sogn som omfatter en del av Christianshavn samt Slotsholmen.

Kirken fikk store skader under luftangrepene mot Burmeister & Wain under andre verdenskrig, men den ble satt i stand igjen kort tid etter at krigen var over.

## Kirkebygningen
Kirkebygningen er tegnet av arkitekt Nicolai Eigtved, men han døde året før byggingen kom i gang. Det ble derfor hans svigersønn, kongelig byggmester Georg David Anthon som sto for oppføringen av kirken. 

Bygningen er rektangulær med et tårn ved nordre langside. Dette er også hovedfasaden. Tårnet er 70 meter høyt og hadde opprinnelig ikke spir. Spiret ble bygget på i 1769, det er kobberdekket og er tegnet av G.D. Anthon. Materialet kirken er oppført av er små, gule Flensborgsteiner, men tårnoverbygningen er kledd med sandstein. 
 
## Inventar
Kirkerommet er innredet nesten som en teatersal. Langs øst-, nord- og vestveggene står det pulpiturer i tre etasjer med kongestolen midt foran overfor inngangsdøren. Pulpituret kan stenges med skyvevinduer. Kongestolen er utført av tre og er dekorert med riksvåpen. Alter, prekestol og orgel er plassert over hverandre ved sydveggen akkurat som en scene. Døpefonten står til venstre for alterbordet. Både scenen og døpefonten er laget av norsk marmor, men pulpituret er laget av marmorert treverk. Når det gjelder treskjærerarbeidet som finnes i kirken er dette utført av den britiske billedhuggeren og stukkatøren Simon Carl Stanley. Dette gjelder blant annet kongestolen og stolgavlene.

Krypten under kirken er fremdeles i bruk som gravplass. Krypten har 59 kapeller med epitafier og smijernsgitre og mange marmorsarkofager.

## Billedgalleri

Fil:Christians Kirke Copenhagen 4.jpg|Inngangspartiet 
Fil:Christians Kirke Copenhagen belfry.jpg|Spiret 
Fil:Christians Kirke - interior.jpg|Fra interiøret 
Fil:Christians Kirke Copenhagen kings chair.jpg|Inngangspart med den kongelige losjen
File:Christians Kirke Copenhagen font.jpg|Døpefonten

## Referanser

## Litteratur
**Danmarks Kirker*, København, bind 4: Christians kirke, side 73–285, Nationalmuseet 1973-75
* Niels Peter Stilling: *Danmarks kirker*, side 230–231, Politikens Forlag A/S, 2000, ISBN 87-567-6059-0

## Eksterne lenker
* Christians kirke
Mile Jedinak

**Michael John «Mile» Jedinak** (født 3. august 1984) er en australsk tidligere fotballspiller.

Han ble kåret til årets spiller for Crystal Palace da nevnte rykket opp til Premier League i 2013. Han var en del av Sydney United da de vant NSW Premier League-tittel i 2006.

Den 25. desember 2008 undertegnet Jedinak en to og et halvt års kontrakt med den tyrkiske klubben Gençlerbirliği som ble innført i januar 2009. Den 24. januar 2009 gjorde han sin debut for det konkurransedyktige laget Genclerbirligi i deres 3-1 seier over motstander-klubben Kayserispor, der han spilte gjennom hele kampen. 

## Landslaget
Han er kjent som en australsk internasjonal fotballspiller som gjode sin internasjonale debut under en vennskapskamp mot  tidlig i 2008. Han var en del av det australske landslaget under FIFA World Cup 2010, men han har også spilt under 2003 FIFA World Youth Championships i De forente arabiske emirater, der han blant annet spilte flere kamper mot land som Tsjekkia, Canada og vertslandet.

Han ble tatt ut i s tropp til FIFA Confederations Cup 2017 i Russland. Han måtte senere trekke seg fra troppen og ble erstattet av James Jeggo.

Han ble tatt ut i s tropp til VM i fotball 2018 i Russland.

## Referanser


## Eksterne lenker
*
Algerie under Sommer-OL 2000

**Algerie under Sommer-OL 2000**. Førtisju sportsutøvere fra Algerie deltok i ti sporter under Sommer-OL 2000 i Sydney. Det var niende gangen Algerie deltok i et sommer-OL. De kom på 41.-plass med en gull-, en sølv- og tre bronsemedaljer.

## Medaljer

## Medaljevinnerne

## Kilder
* Resultater og profilside  på sports-reference.com
Wang Xuance

**Wang Xuance** (kinesisk: 王玄策, pinyin: *Wáng Xuáncè*) fra Luoyang i det som idag er provinsen Henan i Kina, var en kinesisk diplomat under Tangdynastiet. Han foretok rundt midten av 600-tallet flere diplomatiske sendeferder på oppdrag av keiserne Taizong og Gaozong til Magadha (India). Hans reiser var særlig viktige fordi de åpnet nye handelsveier mellom Kina og India via Tibet og Nepal.

## Reiser
På den første reisen ledsaget han sendemannen Li Yibiao (李义表) til kong Harshas hoff. Denne reisen omtales i innskrifter i Rajagriha – de nåværende Rajgir og Bodhgaya.

På den neste reisen (647) havnet han i en borgerkrig som brøt ut etter kong Harsha, og mange i det diplomatiske følget ble drept. Selv grep han etterhvert inn i borgerkrigen med styrker fra tibetanske allierte.

Fra sin fjerde reise (664) tok han med seg munken Xuanzhao (玄照) tilbake til Kina.

## Zhong tianzhu xingji
Han forfattet verket *[[Zhong tianzhu xingji]]* (中天竺国行记), som gir mange geografiske opplysninger. Hans verk gjenspeiler de endringer som var funnet sted etter Xuanzangs reise.
Reiseskildringen er bare bevart i fragmenter. I Dunhuang oppdaget han deler av verket, og de oppbevares i dag i de russiske samlinger (00234).

## Navnevarianter
Wang Hiuen Ts'e, Wang Hiuan-ts'ö, Wang Xuance

## Litteratur
* Sylvain Lévi: *The mission of Wang Hiuen Ts'e in India : les missions de Wang-Hiuen-Ts'e dans l'Inde.* Written in French by M. Sylvain Lévi. Transl. from the orig. French by S. P. Chatterjee. Ed. by B. C. Law. – 1. publ. – Calcutta : Indian Geographical Society, 1967.
* Prabodh Chandra Bagchi: *India and China: A Thousand Years of Cultural Relations.* 2. ed., rev. and enl. – New York : Philos. Libr., 1951
* *[[Zhongguo renming da cidian]]* (Lishi renwu juan) [Det store kinesiske personleksikon. Bind: Historiske personligheter]; Shanghai: Shanghai cishu chubanshe, 1990; ISBN 7532600335
* *[[Fayuan zhulin]]* (法苑珠林)

## Eksterne lenker
* Wang Xuance (kinesisk) i Online-leksikonet Weike
* A Note on the Dunhuang Manuscript Дx00234 Zhong tian zhu guo xing ji Written by Wang Xuance (kinesisk)
* 汉唐西域与中国文明 by 林梅村 (A Re-examination on the Chinese Stele Inscribed by the Tang Ambassador Wang Xuance in Tibet)
* Wang Xuance